text: 234 muldvarpehaler afleveret til Haderslev Kommune
  04 maj 2016 kl. 15.58
  Onsdag var det første gang muligt at aflevere muldvarpehaler i Haderslev og gå derfra med en kontant belønning.
  234 muldvarpehaler - så mange blev onsdag afleveret til Haderslev Kommune efter, kommunen i sidste uge tilbød at veksle halerne til kontanter.
  Helt præcist 20 kroner per hale.
  Syv personer tog i mod tilbuddet og dukkede op med i alt 234 haler. Den der medbragte flest havde hele 50 styk med.
  - Jeg er meget tilfreds, men jeg forventer ikke, at vi får lige så mange haler fremover, siger Benny Bonde (LA), der er formand for Plan- og Miljøudvalget i Haderslev Kommune.
  Fremover kan borgerne aflevere de små pelsede haler den første onsdag i måneden, og derefter få overført findelønnen til deres NemKonto.
  Det var Erling Fjeldsted fra Vojens der henvente sig til Kommunen da han havde fanget 20 mulvarpe på krolfbanen i Gram.
  Haderselv Kommune har så taget den 30 år gamle dusørordning op igen.
  De mange haler bliver nu destrueret på kommunens forbrændingsanlæg.
  